b'\n_START_ARTICLE_\nSchloss Moritzburg\n_START_PARAGRAPH_\nSchloss Moritzburg er et jagtslot i barokstil i n\xc3\xa6rheden af Dresden i fristaten Sachsen i Tyskland. Det blev bygget i 1500-tallet af kurfyrst Moritz af Sachsen, og senere ombygget af August den St\xc3\xa6rke. Det regnes som et af Sachsens smukkeste slotte, og var beboet af den tyske fyrstesl\xc3\xa6gt Wettin (som ogs\xc3\xa5 det britiske kongehus tilh\xc3\xb8rer) frem til 1945. Det er i dag et statslig museum. Omgivet af kunsts\xc3\xb8er og kanaler, og Friedrich August 3.s fasaneri, rejser slottet sig p\xc3\xa5 en \xc3\xb8 i s\xc3\xb8en._NEWLINE_Jagtslottet var centrum for ganske store jagtmarker, og har en af Europas st\xc3\xb8rste samlinger af horn og kranier. Her holdt de sachsiske fyrster efter jagten store baller og lege.'